1)

Muutetaan asetuksen (EY) N:o 2042/2003 liite I (osa M) seuraavasti: 1) lisätään otsikon ”Osa M” jälkeen sisällysluettelo seuraavasti: ”Sisältö M.1 OSASTO A — TEKNISET VAATIMUKSET LUKU A — YLEISTÄ M.A.101 Soveltamisala LUKU B — VASTUU M.A.201 Velvollisuudet M.A.202 Tapahtumien raportointi LUKU C — JATKUVA LENTOKELPOISUUS M.A.301 Jatkuvaan lentokelpoisuuteen liittyvät tehtävät M.A.302 Ilma-aluksen huolto-ohjelma M.A.303 Lentokelpoisuusmääräykset M.A.304 Tiedot muutostöitä ja korjauksia varten M.A.305 Ilma-aluksen jatkuvaa lentokelpoisuutta koskeva tallennusjärjestelmä M.A.306 Lentotoiminnan harjoittajan tekninen matkapäiväkirjajärjestelmä M.A.307 Ilma-aluksen jatkuvaa lentokelpoisuutta koskevien tallenteiden siirto LUKU D — HUOLTO-OHJEET M.A.401 Huoltotiedot M.A.402 Huoltotöiden suorittaminen M.A.403 Ilma-aluksen viat LUKU E — OSAT M.A.501 Asennus M.A.502 Osien huolto M.A.503 Käyttöiältään rajoitetut osat M.A.504 Käyttökelvottomien osien tarkastaminen LUKU F — HUOLTO-ORGANISAATIO M.A.601 Soveltamisala M.A.602 Hakemus M.A.603 Toimiluvan laajuus M.A.604 Huolto-organisaation käsikirja M.A.605 Laitteet ja tilat M.A.606 Henkilöstövaatimukset M.A.607 Valtuutettu huoltohenkilöstö M.A.608 Osat, laitteisto ja työkalut M.A.609 Huoltotiedot M.A.610 Huoltotyön tilaukset M.A.611 Huolto-ohjeet M.A.612 Ilma-aluksen huoltotodiste M.A.613 Osien huoltotodiste M.A.614 Huoltokirjanpito M.A.615 Organisaation oikeudet M.A.616 Organisaation tarkastus M.A.617 Hyväksytyn huolto-organisaation muutokset M.A.618 Toimiluvan voimassaolo M.A.619 Havainnot LUKU G — JATKUVAN LENTOKELPOISUUDEN HALLINTAORGANISAATIO M.A.701 Soveltamisala M.A.702 Hakemus M.A.703 Toimiluvan laajuus M.A.704 Jatkuvan lentokelpoisuuden hallinnan selvitys M.A.705 Laitteet ja tilat M.A.706 Henkilöstövaatimukset M.A.707 Lentokelpoisuustarkastuksen tekevät henkilöstö M.A.708 Jatkuvan lentokelpoisuuden hallinta M.A.709 Asiakirjat M.A.710 Lentokelpoisuustarkastus M.A.711 Organisaation oikeudet M.A.712 Laatujärjestelmä M.A.713 Hyväksytyn jatkuvan lentokelpoisuuden hallintaorganisaation muutokset M.A.714 Tietojen säilyttäminen M.A.715 Toimiluvan voimassaolo M.A.716 Havainnot LUKU H — HUOLTOTODISTE – CRS M.A.801 Ilma-aluksen huoltotodiste M.A.802 Osien huoltotodiste M.A.803 Lentäjänä toimivan omistajan valtuudet LUKU I — TODISTUS LENTOKELPOISUUSTARKASTUKSESTA M.A.901 Ilma-aluksen lentokelpoisuustarkastus M.A.902 Lentokelpoisuustarkastustodistuksen voimassaolo M.A.903 Euroopan unionin sisäinen ilma-aluksen rekisteröinnin siirto M.A.904 Euroopan unioniin tuodun ilma-aluksen lentokelpoisuustarkastus M.A.905 Havainnot OSASTO B — TOIMIVALTAISTEN VIRANOMAISTEN MENETTELYT LUKU A — YLEISTÄ M.B.101 Soveltamisala M.B.102 Toimivaltainen viranomainen M.B.103 Hyväksyttävät keinot määräysten noudattamiseksi M.B.104 Asiakirjojen ylläpito M.B.105 Keskinäinen tietojenvaihto LUKU B — VASTUU M.B.201 Velvollisuudet LUKU C — JATKUVA LENTOKELPOISUUS M.B.301 Huolto-ohjelma M.B.302 Erivapaudet M.B.303 Ilma-aluksen jatkuvan lentokelpoisuuden valvonta M.B.304 Peruutus, keskeytys ja rajoitus LUKU D — HUOLTO-OHJEET LUKU E — ILMA-ALUKSEN OSAT LUKU F — HUOLTO-ORGANISAATIO M.B.601 Hakeminen M.B.602 Alustava hyväksyntä M.B.603 Hyväksynnän antaminen M.B.604 Jatkuva valvonta M.B.605 Tarkastuksessa havaitut puutteet M.B.606 Muutokset M.B.607 Toimiluvan peruutus, keskeytys ja rajoitus LUKU G — JATKUVAN LENTOKELPOISUUDEN HALLINTAORGANISAATIO M.B.701 Hakeminen M.B.702 Alustava hyväksyntä M.B.703 Toimiluvan antaminen M.B.704 Jatkuva valvonta M.B.705 Tarkastuksessa havaitut puutteet M.B.706 Muutokset M.B.707 Toimiluvan peruutus, keskeytys ja rajoitus LUKU H — HUOLTOTODISTE – CRS LUKU I — TODISTUS LENTOKELPOISUUDEN TARKASTAMISESTA M.B.901 Suositusten arviointi M.B.902 Toimivaltaisen viranomaisen suorittama lentokelpoisuustarkastus M.B.903 Havainnot Lisäys I — Jatkuvaa lentokelpoisuutta koskeva sopimus Lisäys II — Huolto- ja valmistustodistus – EASA 1 -lomake Lisäys III — Todistus lentokelpoisuuden tarkastamisesta – EASA 15 -lomake Lisäys IV — Liitteen I (osa M) luvussa F ja liitteessä II (osa 145) tarkoitettujen huolto-organisaatioiden hyväksyntäluokat ja kelpuutusjärjestelmä Lisäys V — Liitteen I (osa M) luvussa F tarkoitettu huolto-organisaation toimilupa Lisäys VI — Liitteen I (osa M) luvussa G tarkoitettu jatkuvan lentokelpoisuuden hallintaorganisaation toimilupa Lisäys VII — Monimutkaiset huoltotyöt Lisäys VIII — Rajoitettu lentäjänä toimivan omistajan tekemä huolto”;; 2) korvataan kohdan M.A.301 2 alakohta seuraavasti: ”2. korjaamalla kaikki turvalliseen käyttöön vaikuttavat viat ja vauriot soveltuvin osin kohdassa M.A.304 ja/tai kohdassa M.A.401 esitettyjen tietojen mukaisesti ottaen huomioon kaikkien suurten ilma-alusten tai kaupallisiin ilmakuljetuksiin käytettävien ilma-alusten osalta kyseistä ilma-alustyyppiä koskeva minimivarusteluettelo ja puuttuvien osien luettelo”; 3) muutetaan kohta M.A.305 seuraavasti: i) korvataan a alakohta seuraavasti: ”a) Kun huolto on suoritettu, ilma-aluksen jatkuvaa lentokelpoisuutta koskevaan tallennusjärjestelmään on merkittävä kohdassa M.A.801 tai kohdassa 145.A.50 tarkoitettu huoltotodiste. Merkintä on tehtävä niin nopeasti kuin se on käytännössä mahdollista mutta joka tapauksessa viimeistään 30 päivää tehdyn huoltotoimenpiteen jälkeen.”; ii) korvataan e alakohta seuraavasti: ”e) Huolto- ja valmistustodistuksen, EASA 1 -lomakkeen tai vastaavan lisäksi seuraavat asennettuja osia ja laitteita (moottoria, potkuria, moottorimoduulia tai käyttöiältään rajoitettua osaa) koskevat tiedot on kirjattava asianmukaiseen moottori- tai potkuripäiväkirjaan taikka moottorimoduulin tai käyttöiältään rajoitetun osan laitekorttiin: 1. osan tai laitteen tunnus 2. soveltuvin osin sen ilma-aluksen, moottorin, potkurin, moottorimoduulin tai käyttöiältään rajoitetun osan tyyppi, valmistusnumero ja rekisteritunnus, johon kyseinen osa tai laite on asennettu, ja lisäksi osan tai asentamista ja poistoa koskevat viitetiedot 3. päiväys sekä soveltuvin osin kyseiselle osalle tai laitteelle kertynyt kokonaislentoaika ja/tai lentojaksot ja/tai laskeutumiset ja/tai osan tai laitteen kalenteriaika 4. ajantasaiset d alakohdassa tarkoitetut osaa tai laitetta koskevat tiedot.”; iii) korvataan h alakohta seuraavasti: ”h) Omistajan tai lentotoiminnan harjoittajan on varmistettava, että käytössä on järjestelmä, jossa säilytetään seuraavat tallenteet jäljempänä vahvistetun ajan: 1) kaikki ilma-alusta ja jokaista siihen asennettua käyttöiältään rajoitettua osaa koskevat yksityiskohtaiset huoltotiedot siihen asti, kunnes kyseiset tiedot korvataan uusilla laajuudeltaan ja tarkkuudeltaan vastaavilla tiedoilla, mutta vähintään 36 kuukautta siitä, kun ilma-alukselle tai sen osalle on annettu huoltotodiste. 2) ilma-aluksen ja kaikkien käyttöiältään rajoitettujen osien kokonaiskäyttöajat (lentoaika, kalenteriaika, käyttökertojen lukumäärä ja laskut) vähintään 12 kuukautta siitä, kun ilma-alus tai sen osa on poistettu pysyvästi käytöstä 3) käyttöiältään rajoitetun osan viimeksi suoritetun määräaikaishuollon jälkeiset käyttöajat soveltuvin osin (lentoaika, kalenteriaika, käyttökertojen lukumäärä ja laskut) vähintään siihen asti, kun osan määräaikaishuollon jälkeen on tehty uusi yhtä laaja ja yksityiskohtainen määräaikaishuolto 4) huolto-ohjelman noudattamistilanne, jonka avulla voidaan todeta hyväksytyn huolto-ohjelman noudattaminen, vähintään siihen asti, kun ilma-aluksen tai sen osan määräaikaishuollon jälkeen on tehty uusi yhtä laaja ja yksityiskohtainen määräaikaishuolto 5) ilma-alukseen ja sen osiin sovellettavien lentokelpoisuusmääräysten tilanne vähintään 12 kuukautta siitä, kun ilma-alus tai sen osa on poistettu pysyvästi käytöstä 6) tarkat tiedot ilma-alukseen, moottoriin/moottoreihin, potkuriin/potkureihin ja jokaiseen lentoturvallisuuden kannalta tärkeään osaan viimeksi tehdyistä muutostöistä ja korjauksista vähintään 12 kuukautta siitä, kun ne on poistettu pysyvästi käytöstä.”; 4) korvataan kohdan M.A.401(b) 1 alakohta seuraavasti: ”1) kaikkia toimivaltaisen viranomaisen tai viraston vahvistamia sovellettavia vaatimuksia, menettelytapoja, normeja tai tietoja”; 5) korvataan kohta M.A.503 seuraavasti: ”M.A.503 Käyttöiältään rajoitetut osat a) Asennettujen, käyttöiältään rajoitettujen osien käyttöikä ei saa ylittää hyväksytyssä huolto-ohjelmassa ja lentokelpoisuusmääräyksissä sallittuja käyttöikärajoja lukuun ottamatta sitä, mitä säädetään kohdassa M.A.504(c). b) Sallittu käyttöikä ilmaistaan joko kalenteriaikana, lentotunteina, laskuina tai käyttökertojen lukumääränä. c) Sallitun käyttöiän päättyessä osa on poistettava ilma-aluksesta huoltoa varten tai hävitettäväksi, mikäli osan hyväksytty käyttöikä on täyttynyt.”; 6) korvataan kohta M.A.602 seuraavasti: ”M.A.602 Hakemus Hakemus, joka koskee huolto-organisaation toimiluvan myöntämistä tai muuttamista, tehdään toimivaltaisen viranomaisen vahvistamalla lomakkeella ja tavalla.”; 7) korvataan kohta M.A.603 seuraavasti: ”M.A.603 Toimiluvan laajuus a) Tässä luvussa tarkoitettua toimintaa harjoittava organisaatio ei saa harjoittaa toimintaansa ilman toimivaltaisen viranomaisen antamaa lupaa. Liitteessä I (osa M) olevassa lisäyksessä V on malli toimiluvasta. b) Kohdassa M.A.604 tarkoitetussa huolto-organisaation käsikirjassa on määritettävä hyväksyttäviksi katsottavien töiden laajuus. Liitteessä I (osa M) olevassa lisäyksessä IV täsmennetään kaikki lukuun F liittyvät luokat ja kelpuutukset. c) Hyväksytyllä huolto-organisaatiolla on lupa valmistaa huoltotietojen kanssa yhdenmukaisella tavalla tiettyjä osia käytettäväksi meneillään olevassa työssä omissa tiloissaan huolto-organisaation käsikirjan mukaisesti.”; 8) korvataan kohta M.A.614(c) seuraavasti: ”c) Hyväksytyn huolto-organisaation on säilytettävä jäljennös kaikesta huoltokirjanpidosta sekä kaikki asiaan liittyvät huoltotiedot kolmen vuoden ajan siitä päivästä, jona hyväksytty huolto-organisaatio on antanut huoltotodisteen työn kohteena olleelle ilma-alukselle tai sen osalle. 1) Tässä kohdassa tarkoitettu huoltokirjanpito on säilytettävä siten, että se on suojassa vahingoittumiselta, muuttamiselta ja varkaudelta. 2) Tietojen säilymisen varmistamiseen käytetyt tietokonelaitteistot on säilytettävä eri paikassa kuin työskentelyssä käytettäviä tietoja sisältävät laitteistot ja sellaisessa ympäristössä, jossa ne pysyvät varmasti hyvässä kunnossa. 3) Hyväksytyn huolto-organisaation lopettaessa toimintansa on kaikki tallennettu huoltokirjanpito kolmen viimeisen vuoden ajalta toimitettava ilma-aluksen tai sen osan uusimmalle omistajalle tai asiakkaalle tai varastoitava toimivaltaisen viranomaisen määräämällä tavalla.”; 9) korvataan kohta M.A.702 seuraavasti: ”M.A.702 Hakemus Hakemus, joka koskee jatkuvan lentokelpoisuuden hallintaorganisaation toimiluvan myöntämistä tai muuttamista, tehdään toimivaltaisen viranomaisen vahvistamalla lomakkeella ja tavalla.”; 10) muutetaan kohta M.A.704(a) seuraavasti: i) korvataan 4 alakohta seuraavasti: ”4) organisaatiokaavio, josta käy ilmi kaikkien kohdissa M.A.706(a), M.A.706(c), M.A.706(d) ja M.A.706(i) tarkoitettujen henkilöiden välinen vastuunjako”; ii) korvataan 5 alakohta seuraavasti: ”5) kohdassa M.A.707 tarkoitettua lentokelpoisuustarkastuksen tekevää henkilöstöä koskeva luettelo, jossa tarkennetaan soveltuvin osin henkilöstö, jolla on oikeus myöntää lupia ilmailuun kohdan M.A.711(c) mukaisesti”; 11) lisätään kohtaan M.A.706 k alakohta seuraavasti: ”k) Suurten ilma-alusten ja kaupallisiin ilmakuljetuksiin käytettävien ilma-alusten osalta organisaatio vahvistaa ja valvoo jatkuvan lentokelpoisuuden hallintaan, lentokelpoisuuden tarkastamiseen ja/tai laatuauditointiin osallistuvan henkilöstön pätevyyttä toimivaltaisen viranomaisen hyväksymän menettelyn tai vaatimuksen mukaisesti.”; 12) korvataan kohta M.A.707(a) seuraavasti: ”a) Luvan saaminen lentokelpoisuustarkastusten tekemiseen ja tarvittaessa ilmailulupien myöntämiseen edellyttää, että hyväksytyllä jatkuvan lentokelpoisuuden hallintaorganisaatiolla on asianmukaista lentokelpoisuustarkastuksia tekevää henkilökuntaa, joka voi antaa osaston A luvussa I tarkoitettuja lentokelpoisuuden tarkastamista koskevia todistuksia tai suosituksia ja tarvittaessa kohdan M.A.711(c) mukaisen luvan ilmailuun: 1) Kaikkien kaupallisiin ilmakuljetuksiin käytettävien ilma-alusten ja suurimmalta sallitulta lentoonlähtömassaltaan yli 2 730 kg:n ilma-alusten, ei kuitenkaan kuumailmapallojen, osalta henkilöstöltä edellytetään seuraavaa: a) vähintään viiden vuoden kokemus lentokelpoisuuden ylläpidon alalta; b) asianmukainen liitteen III (osa 66) mukainen lupakirja tai ilmailualan tutkinto tai vastaava kansallinen lupakirja; c) muodollinen ilmailualan huoltokoulutus; d) toimi hyväksytyssä organisaatiossa asianmukaisissa tehtävissä. e) Sen estämättä, mitä a–d luetelmakohdassa säädetään, kohdan M.A.707(a) 1 alakohdan b luetelmakohta voidaan korvata lentokelpoisuuden ylläpidon alalla hankitulla viiden vuoden kokemuksella kohdan M.A.707(a) 1 alakohdan a luetelmakohdassa vaaditun kokemuksen lisäksi. 2) Muissa kuin kaupallisissa ilmakuljetuksissa käytettävien suurimmalta sallitulta lentoonlähtömassaltaan enintään 2 730 kg:n ilma-alusten ja kuumailmapallojen osalta henkilöstöltä edellytetään seuraavaa: a) vähintään kolmen vuoden kokemus lentokelpoisuuden ylläpidon alalta; b) asianmukainen liitteen III (osa 66) mukainen lupakirja tai ilmailualan tutkinto tai vastaava kansallinen lupakirja; c) soveltuva ilmailualan huoltokoulutus; d) toimi hyväksytyssä organisaatiossa asianmukaisissa tehtävissä; e) Sen estämättä, mitä a–d luetelmakohdassa säädetään, kohdan M.A.707(a) 2 alakohdan b luetelmakohta voidaan korvata lentokelpoisuuden ylläpidon alalla hankitulla neljän vuoden kokemuksella kohdan M.A.707(a) 2 alakohdan a luetelmakohdassa vaaditun kokemuksen lisäksi.”; 13) korvataan kohta M.A.710 seuraavasti: ”M.A.710 Lentokelpoisuustarkastus a) Täyttääkseen kohdassa M.A.901 tarkoitetulle ilma-aluksen lentokelpoisuustarkastukselle asetetut vaatimukset hyväksytyn jatkuvan lentokelpoisuuden hallintaorganisaation on tehtävä täydellinen dokumentoitu ilma-aluksen tallenteiden tarkastus, mikä edellyttää, että 1) rungon, moottorin ja potkurin lentoajat tunteina ja niihin liittyvät käyttökertojen lukumäärät on kirjattu asianmukaisesti; 2) lentokäsikirja soveltuu ilma-aluksen konfiguraatioon ja se on viimeisimmän muutostilanteen mukainen; 3) kaikki ilma-aluksen hyväksytyn huolto-ohjelman mukaiset huoltotehtävät on suoritettu; 4) kaikki tiedossa olevat viat on korjattu tai, mikäli mahdollista, niiden korjausta on lykätty valvotulla tavalla; 5) kaikkia sovellettavia lentokelpoisuusmääräyksiä on noudatettu ja toimenpiteet on kirjattu huolellisesti; 6) kaikki ilma-alukseen tehdyt muutostyöt ja korjaukset on kirjattu ja hyväksytty asetuksen (EY) N:o 1702/2003 liitteen (osa 21) mukaisesti; 7) kaikki ilma-alukseen asennetut käyttöiältään rajoitetut osat on huolella tunnistettu ja kirjattu eikä niiden hyväksyttyä käyttöikää ole ylitetty; 8) kaikista huoltotoimenpiteistä on annettu huoltotodiste liitteen I (osa M) mukaisesti; 9) uusin punnituspainotodistus on voimassa ja vastaa ilma-aluksen konfiguraatiota; 10) ilma-alus on yhdenmukainen viraston hyväksymän viimeisimmän tyyppisuunnitelman kanssa, ja 11) ilma-aluksella on tarvittaessa melutodistus, joka vastaa ilma-aluksen nykyistä konfiguraatiota asetuksen (EY) N:o 1702/2003 liitteen (osa 21) alaluvun I mukaisesti. b) Hyväksytyn jatkuvan lentokelpoisuuden hallintaorganisaation lentokelpoisuustarkastuksia tekevän henkilöstön on suoritettava ilma-aluksen fyysinen tarkastus. Jos lentokelpoisuustarkastuksia tekevä henkilöstö ei ole liitteen III (osa 66) mukaisesti riittävän pätevää tällaisen tarkastuksen tekemiseen, sen apuna on oltava pätevää henkilöstöä. c) Ilma-aluksen fyysisessä tarkastuksessa lentokelpoisuustarkastuksen tekevän henkilöstön on varmistettava, että 1) kaikki vaaditut merkinnät ja kilvet on asennettu asianmukaisesti; 2) ilma-alus on hyväksytyn lentokäsikirjan mukainen; 3) ilma-aluksen konfiguraatio vastaa hyväksyttyjä asiakirjoja; 4) ei ole löydetty mitään ilmeisiä vikoja, joihin ei ole puututtu kohdan M.A.403 mukaisella tavalla; 5) ilma-aluksen ja a alakohdassa tarkoitetun dokumentoidun tallenteiden tarkastuksen välillä ei ole ristiriitaisuuksia. d) Poiketen siitä, mitä kohdassa M.A.901(a) säädetään, lentokelpoisuustarkastus voidaan tehdä aikaisintaan 90 päivää ennen määräpäivää ilman, että lentokelpoisuustarkastusten jatkuvuutta rikotaan, jolloin fyysinen tarkastus voidaan tehdä huoltotarkastuksen yhteydessä. e) Liitteessä I (osa M) olevassa lisäyksessä III tarkoitetun lentokelpoisuuden tarkastustodistuksen (EASA 15b -lomake) tai suosituksen lentokelpoisuuden tarkastustodistuksen myöntämiseksi (EASA 15a -lomake) voi antaa vain 1) kohdan M.A.707 mukaisesti asiaankuuluvalla tavalla hyväksytty lentokelpoisuustarkastuksen tekevä henkilöstö hyväksytyn jatkuvan lentokelpoisuuden hallintaorganisaation puolesta tai valtuutettu huoltohenkilöstö kohdassa M.A.901(g) tarkoitetuissa tapauksissa, 2) kun se on todennut, että lentokelpoisuustarkastus on suoritettu kokonaisuudessaan eikä lentoturvallisuutta vaarantavia puutteita ole havaittu. f) Jäljennös myönnetystä tai jatketusta ilma-aluksen lentokelpoisuuden tarkastustodistuksesta toimitetaan aina kyseisen ilma-aluksen rekisteröintijäsenvaltiolle 10 päivän kuluessa. g) Lentokelpoisuuden tarkastamiseen kuuluvia tehtäviä ei saa teettää alihankintana. h) Jos lentokelpoisuustarkastuksen tulos ei ole vakuuttava, toimivaltaiselle viranomaiselle on ilmoitettava niin pian kuin se on käytännössä mahdollista mutta joka tapauksessa 72 tunnin kuluessa siitä, kun organisaatio on havainnut tarkastuksen kohteessa ilmenneen seikan.”; 14) muutetaan kohta M.A.711 seuraavasti: i) korvataan a alakohdan 1 luetelmakohta seuraavasti: ”1) hallinnoida muuhun tarkoitukseen kuin kaupallisiin ilmakuljetuksiin käytettävien ilma-alusten jatkuvaa lentokelpoisuutta toimiluvan mukaisesti.”; ii) lisätään c alakohta seuraavasti: ”c) Jatkuvan lentokelpoisuuden hallintaorganisaatiolle, jonka toimilupaan sisältyvät kohdassa M.A.711(b) tarkoitetut oikeudet, voidaan lisäksi antaa oikeus myöntää lupia ilmailuun asetuksen (EY) N:o 1702/2003 liitteessä (osa 21) olevan 21A.711 kohdan d alakohdan mukaisesti sille ilma-alukselle, jolle organisaatiolla on lupa myöntää lentokelpoisuuden tarkastustodistus, kun jatkuvan lentokelpoisuuden hallintaorganisaatio vahvistaa hyväksyttyjen lentoehtojen noudattamisen edellyttäen, että kohdassa M.A.704 tarkoitetussa käsikirjassa on asianmukainen hyväksytty menettely.”; 15) korvataan kohta M.A.714 seuraavasti: ”M.A.714 Tietojen säilyttäminen a) Jatkuvan lentokelpoisuuden hallintaorganisaation on tallennettava kaikki tiedot suoritetuista töistä. Kohdassa M.A.305 ja soveltuvin osin kohdassa M.A.306 vaaditut tallenteet on säilytettävä. b) Jos jatkuvan lentokelpoisuuden hallintaorganisaatiolla on kohdassa M.A.711(b) tarkoitettu oikeus, sen on säilytettävä jäljennös jokaisesta annetusta tai jatketusta lentokelpoisuuden tarkastustodistuksesta ja lentokelpoisuussuosituksesta sekä niihin liittyvistä tukiasiakirjoista. Lisäksi organisaation on säilytettävä jäljennös jokaisesta lentokelpoisuuden tarkastustodistuksesta, jota se on jatkanut kohdan M.A.711(a) 4 alakohdassa tarkoitetun oikeuden nojalla. c) Jos jatkuvan lentokelpoisuuden hallintaorganisaatiolla on kohdassa M.A.711(c) tarkoitettu oikeus, sen on säilytettävä jäljennös jokaisesta asetuksen (EY) N:o 1702/2003 liitteessä (osa 21) olevan 21A.729 kohdan säännösten mukaisesti myönnetystä luvasta ilmailuun. d) Jatkuvan lentokelpoisuuden hallintaorganisaation on säilytettävä jäljennökset kaikista b ja c alakohdassa tarkoitetuista tallenteista kahden vuoden ajan siitä, kun ilma-alus on poistettu pysyvästi käytöstä. e) Tallenteet on säilytettävä siten, että ne ovat suojattuina vahingoittumiselta, muuttamiselta ja varkaudelta. f) Tietojen säilymisen varmistamiseen käytetyt tietokonelaitteistot on säilytettävä eri paikassa kuin työskentelyssä käytettäviä tietoja sisältävät laitteistot ja sellaisessa ympäristössä, jossa ne pysyvät varmasti hyvässä kunnossa. g) Jos ilma-aluksen jatkuvan lentokelpoisuuden hallinta siirretään toiselle organisaatiolle tai henkilölle, kaikki säilytetyt tallenteet on siirrettävä kyseiselle organisaatiolle tai henkilölle. Tallenteiden säilyttämiselle asetetut määräajat koskevat edelleen myös tätä organisaatiota tai henkilöä. h) Jos jatkuvan lentokelpoisuuden hallintaorganisaatio lopettaa toimintansa, kaikki säilytetyt tallenteet on siirrettävä ilma-aluksen omistajalle.”; 16) korvataan kohdan M.A.901(i) 1 alakohta seuraavasti: ”1) kun ilma-aluksen lentokelpoisuudesta huolehtii tässä liitteessä (osa M) olevan jakson A luvun G mukaisesti hyväksytty jatkuvan lentokelpoisuuden hallintaorganisaatio, joka sijaitsee kolmannessa maassa;”; 17) korvataan kohta M.A.905(c) seuraavasti: ”c) Saatuaan ilmoituksen kohdan M.B.903 mukaisista havainnoista henkilön tai organisaation, jolle kuuluu kohdan M.A.201 mukainen vastuu, on laadittava korjaussuunnitelma ja osoitettava toteuttaneensa toimivaltaista viranomaista tyydyttävät korjaustoimenpiteet viranomaisen kanssa sovitun ajan kuluessa, mukaan luettuna asianmukainen korjaustoimenpiteet havaitun puutteen ja sen perussyyn uusiutumisen ennaltaehkäisemiseksi.”; 18) korvataan kohdan M.B.104(d) 7 alakohta seuraavasti: ”7) kaikista liitteen I (osa M) tai asetuksen (ETY) N:o 3922/91 liitteen III (EU-OPS) mukaisista toimivaltaisen viranomaisen hyväksymistä asiakirjoista.”; 19) korvataan lisäys II seuraavasti: ”Lisäys II Huolto- ja valmistustodistus – EASA 1 -lomake Nämä ohjeet koskevat vain EASA 1 -lomakkeen käyttöä huoltotarkoituksiin. Asetuksen (EY) N:o 1702/2003 liitteessä I (osa 21) oleva lisäys II kattaa EASA 1 -lomakkeen käytön valmistustarkoituksiin. 1. TARKOITUS JA SOVELTAMISALA 1.1 Todistuksen ensisijainen tarkoitus on todistaa tuotteiden, osien ja laitteiden, jäljempänä ’osa(t) tai laittee(t)’, lentokelpoisuus huollon jälkeen. 1.2 Todistuksen ja osan/osien tai laitte(id)en on vastattava toisiaan. Todistuksen täyttäjän on säilytettävä todistus muodossa, joka mahdollistaa alkuperäisten tietojen tarkistamisen. 1.3 Todistuksen hyväksyvät monet lentokelpoisuusviranomaiset, mutta hyväksymiseen saattavat vaikuttaa kahdenväliset sopimukset ja/tai lentokelpoisuusviranomaisen noudattamat periaatteet. Tällöin tässä todistuksessa mainituilla hyväksytyillä suunnittelutiedoilla tarkoitetaan tuojavaltion lentokelpoisuusviranomaisten hyväksymiä tietoja. 1.4 Todistus ei ole lähetysluettelo tai rahtikirja. 1.5 Ilma-aluksia ei voida luovuttaa käyttöön tällä todistuksella. 1.6 Todistus ei merkitse hyväksyntää osan tai laitteen asentamiseen tiettyyn ilma-alukseen, moottoriin tai potkuriin vaan se auttaa loppukäyttäjää määrittelemään osan tai laitteen lentokelpoisuushyväksynnän tilanteen. 1.7 Valmistuksesta ja huollosta luovutettuja osia tai laitteita ei saa merkitä samaan todistukseen. 2. YLEINEN MUOTO 2.1 Todistuksen on noudatettava oheista muotoa, myös kenttien numeroinnin ja kunkin kentän sijainnin osalta. Kenttien kokoa voidaan kuitenkin muuttaa hakijan tarvetta vastaavaksi, mutta ei niin paljon, ettei todistusta enää tunnista. 2.2 Todistuksen on oltava vaakaformaatissa, mutta sen kokoa saa suurentaa tai pienentää huomattavastikin, jos todistus säilyy edelleen tunnistettavana ja luettavana. Epävarmoissa tapauksissa on syytä kääntyä toimivaltaisen viranomaisen puoleen. 2.3 Käyttäjän ja asentajan vastuuta koskeva ilmoitus voidaan sijoittaa lomakkeen etu- tai kääntöpuolelle. 2.4 Painetun tekstin on oltava selvää ja helposti luettavaa. 2.5 Todistus voi olla valmiiksi painettu tai tietokonepohjainen, mutta joka tapauksessa viivojen ja kirjain- ja numeromerkkien on oltava selviä, luettavia ja lomakkeen muodon mukaisia. 2.6 Todistus annetaan englanniksi ja tarvittaessa yhdellä tai useammalla muulla kielellä. 2.7 Todistukseen tehtävät merkinnät kirjoitetaan joko kirjoituskoneella, tietokoneen tulostimella tai käsin kirjoitetuin suuraakkosin siten, että ne ovat helposti luettavissa. 2.8 Selvyyden vuoksi lyhenteitä on mahdollisuuksien mukaan vältettävä. 2.9 Todistuksen kääntöpuolella tyhjäksi jäävään tilaan voi todistuksen täyttäjä tehdä lisämerkintöjä, mutta ei lisätä todistuslausumia. Todistuksen kääntöpuolen käyttämisestä on mainittava asianomaisessa kentässä sen etupuolella. 3. JÄLJENNÖKSET 3.1. Asiakkaalle toimitettavien tai todistuksen täyttäjän itsellään pitämien kopioiden lukumäärälle ei ole rajoituksia. 4. VIRHE(ET) TODISTUKSESSA 4.1 Jos loppukäyttäjä havaitsee todistuksessa virheen tai virheitä, hänen on ilmoitettava siitä/niistä kirjallisesti todistuksen täyttäjälle. Täyttäjä voi antaa uuden todistuksen vain, jos virhe tai virheet ovat tarkistettavissa ja korjattavissa. 4.2 Uudessa todistuksessa on oltava uusi seurantanumero, allekirjoitus ja päiväys. 4.3 Pyynnöstä voidaan antaa uusi todistus, vaikka osan/osien tai laitte(ide)en kuntoa ei olisi tarkistettu uudelleen. Uusi todistus ei ole ilmoitus senhetkisestä kunnosta, ja sen kenttään 12 olisikin lisättävä seuraava viittaus aikaisempaan todistukseen: ”Tässä todistuksessa korjataan [alkuperäinen todistuksenantopäivämäärä] päivätyn todistuksen [alkuperäinen seurantanumero] kentässä/kentissä [korjattu kenttä / korjatut kentät] oleva(t) virhe(et) eikä todisteta vaatimustenmukaisuutta/kuntoa/käyttöönluovutusta”. Molemmat todistukset on säilytettävä niin kauan kuin ensimmäinen todistus on määrätty säilytettäväksi. 5. TODISTUKSEN TÄYTTÖOHJEET Kenttä 1 Hyväksynnän antava toimivaltainen viranomainen/valtio Todistuksen antamiseen toimivaltaisen viranomaisen nimi ja valtio. Jos toimivaltainen viranomainen on virasto, ilmoitetaan ainoastaan ”EASA”. Kenttä 2 EASA 1 -lomakkeen otsikko Kenttä 3 Lomakkeen seurantanumero Kentässä 4 ilmoitetun organisaation järjestelmällä/menettelyllä annettu todistuskohtainen tunnus, johon voi sisältyä kirjaimia ja numeroita. Kenttä 4 Organisaation nimi ja osoite Tämän todistuksen kohteena olevan osan tai laitteen / olevien osien tai laitteiden luovuttavan hyväksytyn organisaation täydellinen nimi ja osoite (EASA 3 -lomake). Liikemerkit ja muut vastaavat ovat sallittuja, jos ne mahtuvat kenttään. Kenttä 5 Työtilaus/sopimus/lasku Osan/osien tai laitte(id)en asiakasjäljitettävyyden helpottamiseksi ilmoitetaan työtilauksen, sopimuksen tai laskun numero tai muu vastaava tunnusnumero. Kenttä 6 Osa tai laite Osien tai laitteiden numerot, jos niitä on enemmän kuin yksi. Kentässä on helppo viitata huomautuskenttään 12. Kenttä 7 Kuvaus Osan tai laitteen nimi tai kuvaus. Ensisijaisesti olisi käytettävä jatkuvan lentokelpoisuuden ohjeissa tai huoltotiedoissa (esim. kuvitettu osaluettelo, ilma-aluksen huoltokäsikirja, huoltotiedote, komponenttien huoltokäsikirja) käytettyä nimeä. Kenttä 8 Osan numero Osan numero siten kuin se on merkitty osaan tai laitteeseen, tunnisteeseen tai pakkaukseen. Moottorin tai potkurin osalta voidaan käyttää tyyppimerkintää. Kenttä 9 Määrä Osien tai laitteiden lukumäärä. Kenttä 10 Sarjanumero Jos osasta tai laitteesta on säännösten mukaan ilmoitettava sarjanumero, se merkitään tähän. Lisäksi voidaan ilmoittaa sarjanumeroita, joita säännösten mukaan ei vaadita. Jos osalla tai laitteella ei ole sarjanumeroa, merkitään ”EI OLE”. Kenttä 11 Tila/työ Seuraavassa luetellaan kentässä 11 sallitut merkinnät. Kentässä on käytettävä vain yhtä alla lueteltua termiä, ja jos useampi kuin yksi termi olisi sopiva, on käytettävä sitä, joka vastaa parhaiten suurinta osaa suoritetusta työstä ja/tai osan tai laitteen tilasta. i) Peruskorjattu (Overhauled). Peruskorjaus tarkoittaa menettelyä, jolla varmistetaan osan tai laitteen olevan täysin tyyppihyväksyntätodistuksen haltijan tai laitevalmistajan jatkuvan lentokelpoisuuden ohjeissa tai viranomaisen hyväksymissä tai tunnustamissa tiedoissa vahvistettujen sovellettavien toleranssien mukainen. Osa tai laite on vähintään purettu, puhdistettu, tarkastettu, tarvittaessa korjattu, uudelleen koottu ja testattu edellä esitettyjen tietojen mukaisesti. ii) Korjattu (Repaired). Vika tai viat on korjattu sovellettavien vaatimusten (1) mukaisesti. iii) Tarkastettu tai testattu (Inspected/Tested). Sovellettavien vaatimusten (1) mukainen tarkastus, mittaus tai muu vastaava (esimerkiksi silmämääräinen tarkastus, toiminnan testaaminen, testaus koepenkissä). iv) Muutettu (Modified). Osaa tai laitetta on muutettu sovellettavan vaatimuksen (1) mukaiseksi. Kenttä 12 Huomautukset Kenttään merkitään joko suoraan tai muihin asiakirjoihin viittaamalla sellaiset kentässä 11 ilmoitettua työtä koskevat tiedot, joita käyttäjä tai asentaja tarvitsee voidakseen arvioida osan/osien tai laitte(id)en lentokelpoisuuden suhteessa työhön, josta todistus annetaan. Tarvittaessa voidaan käyttää erillistä paperia, johon viitataan varsinaisessa EASA 1 -lomakkeessa. Jokaisesta merkinnästä on käytävä selvästi ilmi, mihin kentässä 6 mainittuun osaan tai laitteeseen / osiin tai laitteisiin se liittyy. Esimerkkejä kenttään 12 merkittävistä tiedoista: i) käytetyt huoltotiedot, myös muutostilanne ja viite ii) lentokelpoisuusmääräysten tai huoltotiedotteiden noudattaminen iii) suoritetut korjaukset iv) suoritetut muutostyöt v) asennetut varaosat vi) tiedot käyttöiältään rajoitettujen osien tilanteesta vii) poikkeamat asiakkaan työtilauksesta viii) lentokelpoisuusvakuutukset ulkomaisten ilmailuviranomaisten huoltovaatimusten täyttämiseksi ix) tiedot, joita tarvitaan puuttuvien osien lähettämiseksi tai osan uudelleen kokoamiseksi toimituksen jälkeen x) liitteessä I (osa M) olevan luvun F mukaisesti hyväksyttyjen huolto-organisaatioiden osalta kohdassa M.A.613 tarkoitettu osien huoltotodiste: ”Todistaa, että ellei tässä kentässä muuta todeta, kentässä 11 ilmoitettu ja tässä kentässä kuvattu työ on tehty asetuksen (EY) N:o 2042/2003 liitteessä I (osa M) olevan osaston A luvun F vaatimusten mukaisesti ja osien katsotaan olevan valmiita käyttöön. TÄMÄ EI OLE ASETUKSEN (EY) N:O 2042/2003 LIITTEEN II (OSA 145) MUKAINEN HUOLTOTODISTE.” Jos tiedot tulostetaan sähköisestä EASA 1 -lomakkeesta, tähän kenttään merkitään tiedot, jotka eivät sovellu ilmoitettaviksi muissa kentissä. Kentät 13a–13e Kenttiä 13a–13e koskevat yleiset vaatimukset: Ei käytetä, jos kyseessä on huoltotodistus. Varjostettava, tummennettava tai merkittävä muulla tavoin siten, että voidaan estää tahaton tai luvaton käyttö. Kenttä 14a Asianmukaiseen ruutuun tai ruutuihin merkitään, mitä määräyksiä tehtyyn työhön sovelletaan. Jos merkitään rasti ruutuun ”muu määräys, ks. kenttä 12”, kentässä 12 on täsmennettävä muun/muiden lentokelpoisuusviranomais(t)en määräykset. Ruuduista on rastitettava vähintään toinen tai tarvittaessa molemmat. Jos huollon on tehnyt asetuksen (EY) N:o 2042/2003 liitteen I (osa M) osaston A luvun F mukaisesti hyväksytty huolto-organisaatio, on merkittävä rasti ruutuun ”muut kentässä 12 mainitut määräykset” ja kenttään 12 on merkittävä huoltotodiste. Tällöin ilmaisu ”ellei tässä kentässä muuta mainita” viittaa seuraaviin tilanteisiin: a) Huoltoa ei voitu suorittaa loppuun. b) Huolto poikkeaa liitteen I (osa M) vaatimuksista. c) Huolto on suoritettu muiden kuin liitteessä I (osa M) annettujen vaatimusten mukaisesti. Tällöin kyseinen kansallinen määräys on ilmoitettava kentässä 12. Jos huollon on tehnyt asetuksen (EY) N:o 2042/2003 liitteen II (osa 145) osaston A mukaisesti hyväksytty huolto-organisaatio, ilmaisu ”ellei tässä kentässä muuta mainita” viittaa seuraaviin tilanteisiin: a) Huoltoa ei voitu suorittaa loppuun. b) Huolto poikkeaa liitteen II (osa 145) vaatimuksista. c) Huolto on suoritettu muiden kuin liitteessä II (osa 145) annettujen vaatimusten mukaisesti. Tällöin kyseinen kansallinen määräys on ilmoitettava kentässä 12. Kenttä 14b Valtuutetun henkilön allekirjoitus Tähän kenttään tulee valtuutetun henkilön allekirjoitus. Allekirjoittajina voivat toimia vain henkilöt, jotka ovat toimivaltaisen viranomaisen sääntöjen ja toimintaperiaatteiden mukaisesti nimenomaisesti tähän valtuutettuja. Tunnistamisen helpottamiseksi kenttään voidaan lisätä valtuutetun henkilön yksilöllinen tunnistenumero. Kenttä 14c Toimiluvan/hyväksynnän numero Kenttään merkitään todistuksen/toimiluvan numero tai tunnus. Numeron tai tunnuksen antaa toimivaltainen viranomainen. Kenttä 14d Nimenselvennys Kenttään kirjoitetaan sen henkilön nimenselvennys, jonka allekirjoitus on kentässä 14b. Kenttä 14e Päiväys Kenttään merkitään kentän 14b allekirjoituspäivämäärä, ja päiväyksen on oltava muotoa pv = päivä kaksinumeroisen, kkk = kuukauden kolme ensimmäistä kirjainta, vvvv = vuosi nelinumeroisena. Käyttäjän ja asentajan vastuu Todistuksessa on seuraavalla ilmoituksella tiedotettava loppukäyttäjille, että lomake ei vapauta osan tai laitteen asentamista ja käyttöä koskevasta vastuusta: ”TÄMÄ TODISTUS EI AUTOMAATTISESTI TARKOITA LUPAA ASENTAMISEEN. JOS KÄYTTÄJÄ TAI ASENTAJA TOIMII ERI LENTOKELPOISUUSVIRANOMAISEN JULKAISEMIEN MÄÄRÄYSTEN MUKAISESTI KUIN SEN VIRANOMAISEN, JOKA ON MERKITTY KENTTÄÄN 1, KÄYTTÄJÄN TAI ASENTAJAN ON VARMISTETTAVA, ETTÄ HÄNEN VIRANOMAISENSA HYVÄKSYY KENTÄSSÄ 1 ILMOITETUN VIRANOMAISEN VALVONNAN ALAISET OSAT TAI LAITTEET. MERKINNÄT KENTISSÄ 13A JA 14A EIVÄT MUODOSTA ASENNUSTODISTUSTA. ILMA-ALUKSEN HUOLTOKIRJANPIDOSSA ON JOKA TAPAUKSESSA OLTAVA KÄYTTÄJÄN TAI ASENTAJAN KANSALLISTEN MÄÄRÄYSTEN MUKAISESTI ANTAMA ASENNUSTA KOSKEVA HUOLTOTODISTE, ENNEN KUIN ILMA-ALUKSELLA SAA LENTÄÄ.” 20) korvataan lisäys III seuraavasti: ”Lisäys III Todistus lentokelpoisuuden tarkastamisesta – EASA 15 -lomake 21) korvataan lisäys IV seuraavasti: ”Lisäys IV Liitteen I (osa M) luvussa F ja liitteessä II (osa 145) tarkoitettujen huolto-organisaatioiden hyväksyntäluokat ja kelpuutusjärjestelmä 1. Lukuun ottamatta pienimpiä organisaatioita, joista säädetään erikseen 12 kohdassa, 13 kohdassa tarkoitetussa taulukossa esitetään liitteessä I (osa M) olevaan lukuun F ja liitteeseen II (osa 145) perustuvan huolto-organisaation hyväksynnän vakiojärjestelmä. Organisaatiolle on myönnettävä hyväksyntä, joka ulottuu yhdestä luokasta ja kelpuutuksesta rajoituksineen kaikkiin luokkiin ja kelpuutuksiin rajoituksineen. 2. Kohdassa 13 tarkoitetun taulukon lisäksi hyväksytyn huolto-organisaation on ilmoitettava työnsä laajuus huolto-organisaation käsikirjassa. Katso myös 11 kohta. 3. Hyväksynnän tarkat rajoitukset määräytyvät huolto-organisaation käsikirjassa määritetyn työn laajuuden mukaisesti toimivaltaisen viranomaisen myöntämien hyväksyntäluokkien ja kelpuutusten rajoissa. On siis tärkeää, että hyväksyntäluokat ja kelpuutukset sekä organisaatioiden työn laajuus vastaavat toisiaan. 4. A-luokan kelpuutus tarkoittaa, että hyväksytty huolto-organisaatio voi huoltaa ilma-alusta ja kaikkia sen laitteita ja osia (myös moottoreita ja apuvoimalaitteita (APU)) ilma-aluksen huolto-ohjeiden mukaisesti tai, jos toimivaltainen viranomainen sallii, laitteiden ja osien huolto-ohjeiden mukaisesti vain silloin, kun tällaiset laitteet ja osat ovat asennettuina ilma-alukseen. A-luokan kelpuutuksen saanut hyväksytty huolto-organisaatio voi kuitenkin irrottaa laitteen tai osan tilapäisesti huoltoa varten, jotta huolto on helpompi tehdä, ellei irrottamisesta seuraa tarve sellaisiin huoltotöihin, jotka eivät kuulu tämän kohdan soveltamisalaan. Tämä edellyttää, että toimivaltainen viranomainen hyväksyy huolto-organisaation käsikirjassa esitetyn tarkastusmenetelmän. Rajoituksia koskevassa osiossa määritetään tällaisen huollon laajuus, minkä perusteella määräytyy myös hyväksynnän laajuus. 5. B-luokan kelpuutus tarkoittaa, että hyväksytty huolto-organisaatio voi huoltaa asentamattoman moottorin, APUn ja moottorin ja/tai APUn osia ja laitteita moottorin ja/tai APUn huolto-ohjeiden mukaisesti tai, jos toimivaltainen viranomainen sallii, osien ja laitteiden huolto-ohjeiden mukaisesti vain silloin, kun laitteet ja osat ovat asennettuina moottoriin tai APUun. B-luokan kelpuutuksen saanut hyväksytty huolto-organisaatio voi kuitenkin irrottaa laitteen tai osan tilapäisesti huoltoa varten, jotta huolto on helpompi tehdä, ellei irrottamisesta seuraa tarve sellaisiin huoltotöihin, jotka eivät kuulu tämän kohdan soveltamisalaan. Rajoituksia koskevassa osiossa määritetään tällaisen huollon laajuus, minkä perusteella määräytyy myös hyväksynnän laajuus. B-luokan kelpuutuksen saanut hyväksytty huolto-organisaatio voi huoltaa asennettua moottoria myös korjaamo- ja linjahuollon aikana edellyttäen, että toimivaltainen viranomainen hyväksyy huolto-organisaation käsikirjassa esitetyn tarkastusmenetelmän. Jos toimivaltainen viranomainen sallii tällaisen toiminnan, se on mainittava huolto-organisaation käsikirjan työn laajuutta koskevassa osiossa. 6. C-luokan kelpuutus tarkoittaa, että hyväksytty huolto-organisaatio voi huoltaa ilma-alukseen, moottoriin tai APUun asennettavaksi tarkoitettuja asentamattomia osia ja laitteita (lukuun ottamatta moottoreita ja APUja). Rajoituksia koskevassa osiossa määritetään tällaisen huollon laajuus, minkä perusteella määräytyy myös hyväksynnän laajuus. C-luokan kelpuutuksen saanut hyväksytty huolto-organisaatio voi huoltaa asennettua osaa tai laitetta myös korjaamo- tai linjahuollon aikana taikka moottori- tai APU-korjaamossa edellyttäen, että toimivaltainen viranomainen hyväksyy huolto-organisaation käsikirjassa esitetyn tarkastusmenetelmän. Jos toimivaltainen viranomainen sallii tällaisen toiminnan, se on mainittava huolto-organisaation käsikirjan työn laajuutta koskevassa osiossa. 7. D-luokan kelpuutus on itsenäinen kelpuutus, joka ei välttämättä liity tiettyyn ilma-alukseen, moottoriin tai muuhun osaan tai laitteeseen. D1-kelpuutus eli ainetta rikkomatonta koetta (NDT) koskeva kelpuutus on tarpeellinen vain sellaiselle hyväksytylle huolto-organisaatiolle, joka tekee NDT-kokeita erikoistyönä toiselle organisaatiolle. Hyväksytty huolto-organisaatio, jolla on A-, B- tai C-luokan kelpuutus, saa tehdä huoltamilleen tuotteille NDT-kokeita ilman D1-luokan kelpuutusta edellyttäen, että huolto-organisaation käsikirja sisältää NDT-menetelmät. 8. Liitteen II (osa 145) mukaisesti hyväksyttyjen huolto-organisaatioiden osalta A-luokan kelpuutukset jaetaan korjaamohuoltoon ja linjahuoltoon. Organisaatio voidaan hyväksyä suorittamaan joko korjaamohuoltoja, linjahuoltoja tai molempia. On syytä huomata, että pääkorjaamohuoltotilassa olevalla linjahuoltotilalla on oltava linjahuoltohyväksyntä. 9. Rajoitukset-osion tarkoituksena on antaa toimivaltaisille viranomaisille mahdollisuus sovittaa hyväksyntä joustavasti tietylle organisaatiolle. Kelpuutukset mainitaan hyväksynnässä vain, jos niihin on tehty asianmukaisia rajoituksia. Kohdassa 13 tarkoitetussa taulukossa esitetään mahdolliset rajoitustyypit. Vaikka huolto mainitaan viimeisenä kussakin kelpuutuksessa, voidaan huoltotehtäviä korostaa ilma-aluksen tai moottorin tyypin taikka valmistajan sijaan, jos tämä soveltuu organisaatiolle paremmin (esimerkkinä voidaan mainita avioniikkajärjestelmien asennus ja huolto). Tällainen maininta Rajoitukset-osiossa osoittaa, että huolto-organisaatio on hyväksytty suorittamaan huoltotehtäviä aina kyseiseen tyyppiin/tehtävään asti. 10. Kun A- ja B-luokan rajoituksia koskevassa osiossa käytetään nimityksiä sarja, tyyppi ja ryhmä, tarkoitetaan sarjalla ilma-alustyypin erityistä sarjaa, kuten Airbus 300 tai 310 tai 319 taikka Boeing 737-300 -sarjaa tai RB211-524 -sarjaa taikka Cessna 150 tai Cessna 172 tai Beech 55 -sarjaa taikka Continental O-200 -sarjaa tai muuta vastaavaa; tyypillä tarkoitetaan erityistä tyyppiä tai mallia, kuten Airbus 310-240, RB 211-524 B4 tai Cessna 172RG (luettelossa voidaan mainita miten monta sarjaa tai tyyppiä tahansa); ryhmällä tarkoitetaan esimerkiksi Cessnan yksimoottorisia mäntämoottorilentokoneita tai Lycomingin ahtamattomia mäntämoottoreita tai muita vastaavia. 11. Jos käytetään pitkähköä huoltovalmiusluetteloa, jota voidaan muuttaa usein, muutokset on tehtävä soveltuvin osin kohdassa M.A.604(c) ja kohdassa M.B.606(c) tai kohdassa 145.A.70(c) ja kohdassa 145.B.40 tarkoitetun epäsuoran hyväksyntämenettelyn mukaisesti. 12. Jos huolto-organisaatiossa työskentelee vain yksi henkilö, joka sekä suunnittelee että suorittaa kaikki huollot, sillä voi olla vain rajoitettu hyväksyntä. Suurimmat sallitut rajat ovat seuraavat: LUOKKA KELPUUTUS RAJOITUS LUOKKA: ILMA-ALUKSET KELPUUTUS: A2, ENINTÄÄN 5 700 KG:N LENTOKONEET MÄNTÄMOOTTORISET, ENINTÄÄN 5 700 KG LUOKKA: ILMA-ALUKSET KELPUUTUS: A3, HELIKOPTERIT YKSIMOOTTORISET MÄNTÄMOOTTORIHELIKOPTERIT, ENINTÄÄN 3 175 KG LUOKKA: ILMA-ALUKSET KELPUUTUS: A4, MUUT KUIN A1-, A2- JA A3-KELPUUTUKSIIN SISÄLTYVÄT ILMA-ALUKSET EI RAJOITUSTA LUOKKA: MOOTTORIT KELPUUTUS: B2, MÄNTÄMOOTTORIT ALLE 450 HV LUOKKA: MUUT OSAT JA LAITTEET KUIN KOKONAISET MOOTTORIT TAI APUT C1–C22 HUOLTOVALMIUSLUETTELON MUKAAN LUOKKA: ERIKOISTYÖT D1 NDT ERIKSEEN MÄÄRITELTÄVÄT NDT-MENETELMÄT Toimivaltainen viranomainen voi määrätä hyväksynnän laajuudelle lisärajoituksia kyseisen organisaation huoltovalmiuksien mukaan. 13. Taulukko LUOKKA KELPUUTUS RAJOITUS KORJAAMOHUOLTO LINJAHUOLTO ILMA-ALUKSET A1 Yli 5 700 kg:n lentokoneet [Kelpuutus koskee vain liitteen II (osa 145) mukaisesti hyväksyttyjä huolto-organisaatioita.] [Ilmoitetaan lentokoneen valmistaja tai ryhmä tai sarja tai tyyppi ja/tai huoltotehtävät.] Esimerkki: Airbus A320 -sarja [KYLLÄ/EI]* [KYLLÄ/EI]* A2 Enintään 5 700 kg:n lentokoneet [Ilmoitetaan lentokoneen valmistaja tai ryhmä tai sarja tai tyyppi ja/tai huoltotehtävät] Esimerkki: DHC-6 Twin Otter -sarja [KYLLÄ/EI]* [KYLLÄ/EI]* A3 Helikopterit [Ilmoitetaan helikopterin valmistaja tai ryhmä tai sarja tai tyyppi ja/tai huoltotehtävät] Esimerkki: Robinson R44 [KYLLÄ/EI]* [KYLLÄ/EI]* A4 Muut kuin A1-, A2- ja A3-kelpuutuksiin sisältyvät ilma-alukset [Ilmoitetaan ilma-aluksen sarja tai tyyppi ja/tai huoltotehtävät] [KYLLÄ/EI]* [KYLLÄ/EI]* MOOTTORIT B1 Turbiinimoottori [Ilmoitetaan moottorin sarja tai tyyppi ja/tai huoltotehtävät.] Esimerkki: PT6A -sarja B2 Mäntämoottori [Ilmoitetaan moottorin valmistaja tai ryhmä tai sarja tai tyyppi ja/tai huoltotehtävät.] B3 APU [Ilmoitetaan moottorin valmistaja tai ryhmä tai sarja tai tyyppi ja/tai huoltotehtävät.] MUUT OSAT JA LAITTEET KUIN KOKONAISET MOOTTORIT TAI APUT C1 Ilmastointi & paineistus [Ilmoitetaan ilma-aluksen tyyppi tai valmistaja tai osan/laitteen valmistaja tai yksilöity osa ja/tai viitataan käsikirjan huoltovalmiusluetteloon ja/tai huoltotehtäviin.] Esimerkki: PT6A Fuel Control C2 Automaattiohjaus C3 Yhteysradiot ja suunnistusvälineet C4 Ovet – Luukut C5 Sähköjärjestelmä ja valot C6 Varusteet C7 Moottori – APU C8 Ohjaimet C9 Polttoaine C10 Helikopteri – Roottorit C11 Helikopteri – Vaihteistot C12 Hydrauliikka C13 Näyttö- ja tallennusjärjestelmät C14 Laskutelineet C15 Happi C16 Potkurit C17 Paineilma- ja alipainejärjestelmät C18 Jäänesto, sadeveden poisto, palontorjunta C19 Ikkunat C20 Rakenteet C21 Vesipainolasti C22 Työntövoiman lisäys ERIKOISTYÖT D1 Ainetta rikkomattomat kokeet [Ilmoitetaan yksi tai useampi NDT-menetelmä.]” 22) korvataan lisäys V seuraavasti: ”Lisäys V Liitteen I (osa M) luvussa F tarkoitettu huolto-organisaation toimilupa 23) korvataan lisäys VI seuraavasti: ”Lisäys VI Liitteen I (osa M) luvussa G tarkoitettu jatkuvan lentokelpoisuuden hallintaorganisaation toimilupa